congress-meeting-on-rajya-sabha-ticket-tv-balen-aks- News18 Assam\nৰাজ্যসভাৰ নিৰ্বাচনত কাক টিকট দিব কংগ্ৰেছে? টিকটক লৈ দলে বান্ধি দিলে চৰ্ত\nUpdated:February 26, 2020, 11:24 AM IST\nকংগ্ৰেছৰ হাতত মাথোঁ ২৩টা ভোট। সেয়ে তৃতীয়খন আসনত জয়ী হ'ব লাগিলে কোনো দলৰ সৈতে মিত্ৰতা নিশ্চিত\nৰাজ্যত খালী হৈছে ৰাজ্যসভাৰ ৩খন আসন। ৩খন আসনৰ দুখনত শাসকীয় দল বিজেপিৰ জয় প্ৰায় নিশ্চিত। পিছে, তৃতীয় আসনখন কোনে দখল কৰিব? তাৰ বাবে আৰম্ভ হৈছে অংক। বিৰোধী কংগ্ৰেছেও তৃতীয়খন আসনখনক লৈ আৰম্ভ কৰিছে তৎপৰতা। যাৰ বাবে মঙলবাৰে অসম বিধানসভাৰ বিধায়িনী দলৰ কক্ষত অনুষ্ঠিত হয় এক গুৰুত্বপূৰ্ণ বৈঠক। অৱশ্যে বিৰোধী দলপতি দেৱব্ৰত শইকীয়াৰ স্পষ্ট মত, CAA বিৰোধী শক্তিৰ নেতাক ৰাজ্যসভালৈ পঠাব। যদিওবা কংগ্ৰেছৰ হাতত নাই পৰ্যাপ্ত আসন।\nকংগ্ৰেছৰ হাতত মাথোঁ ২৩টা ভোট। সেয়ে তৃতীয়খন আসনত জয়ী হ'ব লাগিলে কোনো দলৰ সৈতে মিত্ৰতা নিশ্চিত। এইক্ষেত্ৰত AIUDFৰ সতে মিত্ৰতা হ'ব নেকি বুলি কৰা প্ৰশ্নৰ উত্তৰত দেৱব্ৰত শইকীয়াৰ মন্তব্য - AIUDFৰ পৰা মিত্ৰতাৰ প্ৰস্তাৱ পালে দলৰ মজিয়াত গ্ৰহণ কৰিব সিদ্ধান্ত। কংগ্ৰেছৰ এনে মন্তব্যৰ পাছত AIUDF-এ প্ৰস্তাৱ আগবঢ়াবনে নাই সেয়া হ'ব লক্ষণীয়। ইপিনে মঙলবাৰৰ বিধায়িনী দলৰ বৈঠকতে আলোচনা হয় ২ মাৰ্চ পৰা অনুষ্ঠিত হ'বলগা বাজেট অধিবেশন প্ৰসংগও। কংগ্ৰেছৰ বিধায়িনী দলৰ বৈঠক উপস্থিত আছিল দেৱব্ৰত শইকীয়া, ৰকিবুল হুছেইন, অজন্তা নেওগকে ধৰি কেইবাগৰাকীও বিধায়ক।
